《云安》
清代·陈沂震

水折山纡路欲穷，何曾破浪驾长风。高峰猿啸重云里，绝壑舟行乱石中。

宦迹羁愁川上下，诗翁遗事瀼西东。云安曲米今何有，寂寞谁怜酒盏空。

作者简介：清江苏吴江人，字起雷，号狷亭。康熙三十九年进士。官至给事中。少有盛名，曾参加慎交社，与会者皆江浙名流。性好山水，所至必登临凭吊，一写胸中抱负。有《微尘集》、《敝帚集》。